המרחב (סדרת טלוויזיה)

המרחב (באנגלית: The Expanse) היא סדרת טלוויזיה אמריקנית מסוגת המדע הבדיוני, המבוססת על סדרת ספרים בעלת אותו שם. הסדרה מופקת וממומנת על ידי חברת . שלוש העונות הראשונות שודרו ברשת הטלוויזיה SyFy, שביטלה את הסדרה לאחר עונתה השלישית. בעקבות ביטול זה, רכשה "פריים וידאו" זכויות שידור לסדרה והודיעה כי תשדר את עונתה הרביעית, שעלתה ב-13 בדצמבר 2019. ב-27 ביולי 2019 עוד לפני עליית העונה הרביעית, חודשה הסדרה מראש לעונה חמישית שעלתה ב-15 בדצמבר 2020. לפני עליית העונה החמישית, בנובמבר 2020, חודשה הסדרה לעונה שישית ואחרונה, שעלתה לאוויר בדצמבר  2021.

הסדרה זכתה להצלחה בקרב המבקרים, שציינו לחיוב את האפקטים הוויזואלים, את פיתוח הדמויות ואת הנראטיב הפוליטי של הסדרה. בשנת 2017 הסדרה זכתה בפרס הוגו לפרזנטציה הדרמטית הטובה ביותר, בנוסף למועמדות לארבעה פרסי סאטורן לסדרת המדע הבדיוני הטלווזיונית הטובה ביותר.

עלילה 
הסדרה מתרחשת בעתיד בו האנושות התיישבה ברחבי מערכת השמש, ומתחלקת לשלושה גושים - כדור הארץ (האו"ם), מאדים ותושבי חגורת האסטרואידים.

בעתיד הרחוק, קיימת התיישבות אנושית בכל רחבי מערכת השמש. בין שלושת הגושים קיימת איבה וכמעט עוינות, הנובעת מרקע מורכב של יחסי פוליטיקה ומסחר. כדור הארץ נמצא תחת ממשל מרכזי אחד של ארגון האומות המאוחדות, בעוד מאדים נחשב מעצמה בדלנית וכוח עולה, ובינם נמצאים תושבי חגורת האסטרואידים העניה והנחשלת שמאוכלסת ברובה בפועלי תעשייה כבדה. על רקע זה מתרחשת הסדרה, במספר קווי עלילה מקבילים: ג'ו מילר (תומאס ג'יין), בלש חגוראי מקרס, נשלח עם שותף חדש לאתר את ג'ולי מאו (פלורנס פייבר) בתו הנעדרת של הטייקון ג'ולס פייר מאו. במקביל ספינת החלל קאנטרבורי תחת פיקודו של ג'ים הולדן (סטיבן סטרייט) נקלעת לאירוע טרגי, בו צוות חילוץ מהספינה יוצא לבדוק קריאת מצוקה מהחללית סקופולי שמתגלת נטושה ובמהלך בדיקתה הקאנטרבורי מושמדת על ידי ספינת חלל חמקנית של אויב לא מזוהה. על כדור הארץ, כריסג'ן אבסרלה (שוהרה אע'דאשלו) סגנית תת-השר למינהל בפועל של האומות המאוחדות עושה כל מאמץ אפשרי כדי למנוע מהמלחמה הקרה עם מאדים להפוך לאמיתית. תוך זמן קצר, שלושתם מוצאים את עצמם מעורבים בקונספירציה בממדים עצומים שמאיימת על מערכת השמש ועתיד המין האנושי.

דמויות

דמויות ראשיות 
ג'וזפוס "ג'ו" אלויסוס מילר (תומאס ג'יין) - בלש חגוראי מקרס. (ראשי עונות 1–2; אורח עונה 3)
ג'יימס "ג'ים" הולדן (סטיבן סטרייט) - הפרוטגוניסט של הסדרה והדמות הראשית בה. בן כדור הארץ, המפקד של ספינת החלל רוסיננטה.
אלכס קמאל (קאס אנבר) - טייס בן מאדים. מתפקד כטייסה של הרוסיננטה. (עונות 1-5)
נעמי נגאטה (דומיניק טיפר) - מהנדסת חגוראית, מתפקדת כמהנדסת של הרוסיננטה.
איימוס ברטון (ווס צ'טהם) - מכונאי בן כדור הארץ. מתפקד כמכונאי של הרוסיננטה.
כריסג'ן אבסרלה (שוהרה אע'דאשלו) - פוליטיקאית בת כדור הארץ. סגנית תת-השר למינהל בפועל של האומות המאוחדות.
ג'ולייט "ג'ולי" אנדרומדה מאו (פלורנס פייבר) - בתו הנעדרת של הטייקון ג'ולס פייר מאו. (ראשי עונות 1–2; אורחת עונה 3)
סדביר ארינרייט (שון דויל) - פוליטיקאי בן כדור הארץ, תת-השר למינהל בפועל של האומות המאוחדות. (עונות 1–3)
רוברטה "בובי" דרייפר (פרנקי אדמס) - נחתת מאדימאית בתפקיד סמלת מחלקה. (החל מעונה 2)

דמויות משניות 
שד גראבי (פאולו קוסטנזו) - הטכנאי הרפואי של קנטרברי. (עונה 1)
פרדריק "פרד" לוציוס ג'ונסון (צ'אד קולמן) - קולונל בשירות האו"ם לשעבר שהפך למנהיג החגוראים.
ארג'ון אבסרלה (בריאן ג'ורג') - בעלה של כריסג'ן. (עונות 1–2)
קמינה דראמר (קארה ג'י) - סגניתו של ג'ונסון. (החל מעונה 2)
ד"ר אנושקה "אנה" וולוובדוב (אליזבת מיטשל) - כומרה מתודיסטית מהירח אירופה. (עונה 3)
אדולפוס מרטי (ברן גורמן) - ראש האבטחה של "אמנת אנרגיה מלכותית" (RCE) על סיפון אדוארד ישראל. (עונה 4)
מיכאל איטורבי (טד ויטול) - מדען או"מ (עונה 2)

סקירת הסדרה

הפקה

פיתוח 
הסדרה מבוססת על סדרת ספרים בעלת אותו שם, שנכתבה תחת שם העט ג'יימס ס. א. קוריי, על ידי הסופרים  וטי פרנק, שפועלים ככותבים ומפיקים לסדרה. הספר הראשון בסדרה,  Leviathan Wakes, שיצא ב-2011, הועמד לפרס הוגו ופרס לוקוס. ב-11 באפריל 2014 הודיעה רשת  כי היא מתכוונת לשדר עשרה פרקים באורך שעה בעונה הראשונה.

ב-29 באוקטובר 2014 החל שלב הצילומים לסדרה בטורונטו, קנדה. פרק הפיילוט הוקרן בכנס קומיק קון בסן דייגו ביולי 2015. ב-14 בדצמבר החלו שידורי העונה הראשונה של הסדרה. בסוף אותו חודש הודיעה רשת SyFy כי רכשה עונה נוספת של הסדרה, שתשודר בתחילת 2017. שידורי העונה השנייה החלו ב-1 בפברואר 2017. ב-16 במרץ 2017 חידשה רשת SyFy את הסדרה לעונה שלישית. צילומי העונה השלישית החלו ב-12 ביולי.

ביטול הסדרה וחידושה 

ב-11 במאי 2018 הכריזה רשת SyFy כי לא תחדש את הסדרה לעונה רביעית, והודיעה על ביטולה. בעקבות ההודעה הודיעה אלקון אנטרטיימנט כי תחפש רשת אחרת שתשדר את העונות הבאות של הסדרה. לאחר מחאה נרחבת מקרב המעריצים, ב-26 במאי הודיע מנכ"ל חברת אמזון, ג'ף בזוס, כי החברה תשדר את העונות הבאות של הסדרה. העונה הרביעית עלתה לשידור ב-13 בדצמבר 2019 באמזון פריים וידאו.

קישורים חיצוניים 

 

 רמי שלהבת, מרחב מחיה בחלל, באתר בלי פאניקה

הערות שוליים 

סדרות טלוויזיה אמריקאיות שעלו לשידור בשנות ה-2010
סדרות מדע בדיוני אמריקאיות
סדרות טלוויזיה אמריקאיות שירדו משידור ועלו שוב
מאדים בסרטים
Syfy
סדרות טלוויזיה מקוריות של אמזון
יצירות זוכות פרס הוגו
סדרות טלוויזיה המבוססות על ספרים
יוניברסל טלוויזיה: סדרות טלוויזיה
סדרות טלוויזיה על נעדרים